<classify> JESHI la Kenya limebainisha kuwa limewaua magaidi wanne katika majibizano ya risasi katika mashambulizi, yaliyofanyika karibu na Kituo cha Kijeshi cha Marekani cha Simba kilichopo Lamu karibu na mpaka wa Somali, Kenya.Kwa mujibu wa taarifa kutoka Jeshi la Ulinzi la Kenya KDF, kulikuwa na shambulizi katika Uwanja wa Ndege wa Manda, uliopo karibu na ngome ya kijeshi ya Marekani nchini humo iitwayo Simba.Ilisema kuwa shambulizi hilo, lilidhibitiwa vema ya KDF na kuwa eneo hilo zima kwa sasa lipo salama, huku miili minne ya magaidi hao imehifadhiwa. Jana kundi la Al Qaeda ambalo lina ushirika na kundi la kigaidi la al-Shabaab la Somalia, lilikiri kuhusika na mashambulizi hayo.Al-Shabaab ilibainisha kuwa katika utekelezaji wa shambulio hilo, lilifanikiwa kuharibu vifaa kadhaa vya kijeshi vya kisasa, vilivyokuwa vikitumiwa na majeshi ya Kenya na Marekani kufanyia mazoezi.Huku ikishindwa kutoa ushahidi wa kuthibitisha madai hayo, shambulizi hilo linaweza kuiathiri Kenya katika sekta ya utalii, kwa kuwa uwanja huo wa ndege uliopo karibu na kituo hicho cha kijeshi, hutumiwa na watalii wanaoingia nchini humo.Kikosi cha cha wanajeshi wa Marekani na Kenya katika kambi hiyo, wameendelea na shughuli zao kama kawaida, baada ya tukio hilo, ambalo halikuwa na madhara kwa wanajeshi hao, zaidi ya kulipuliwa kwa matangi ya kuhifadhia maji.  <topic>: KITAIFA 